Emîne Şenyaşara ke mêrde û di lajê ci hetê merdimanê Wekîlê AKPyî Îbrahîm Halîl Yildizî ra kişîyayî lajê xo Ferît Şenyaşarî reyde 259 rojî yo verê Edlîyeya Riha de nobeta edaletî gêna.
Ferît Şenyaşarî nobete de ard ziwan ke Nêweşxaneyê Dewlete yê Pirsûsî de qirkerdiş ame kerdene û vat: ''Eke Tirkîya dewletêka huqûqî ya çi hewce yo do wa bikera. Ma zî seba ney edlîye de dest pê têkoşînî kerd.''
Ferît Şenyaşarî da zanayene ke 9 mengî serê serebûtî ra derbaz bîyê la derheqê dewa de gamêke nêameye eştene û vat: ''Dozgerî sûc kenê, benê hemparê sûcî. Her ke ma kewenê zereyê edlîye serdozger zî remeno, pêvînayîşî nêkeno.''
